Kaulakiai
Kaulakiai on küla Leedus Raseiniai rajoonis, Pagojukai valla halduskeskus. Külas on kultuurimaja, postkontor ja raamatukogu. Sealne kool on Raseiniai Šaltinise progümnaasiumi filiaal. Külas asub Dubysasse voolaval Liolinga ojal 13,1 hektari suurune 1980. aastal rajatud paisjärv. 2000. aastal rajati selle juurde väike hüdroelektrijaam võimsusega 250 kW. Külas on kolm saekaatrit, seal tegutseb ka ühistu RWProduktai, mis toodab puidugraanuleid. Sealset mõisat on esmamainitud 1599. aastal. Nõukogude ajal oli Kaulakiai kohaliku kolhoosi keskasulaks. Kaulakiai Paisjärv Koolimaja